DOI: 10.14457/tu.the.2015.1433
title: ปัจจัยที่ส่งผลต่อความสำเร็จของโครงการที่ได้รับการส่งเสริมและพัฒนาภายใต้โครงการช่วยเหลือเพื่อการปรับตัวของภาคการผลิตและภาคบริการที่ได้รับผลกระทบจากการเปิดเสรีทางการค้า

description: ปัจจัยที่ส่งผลต่อความสำเร็จของโครงการช่วยเหลือเพื่อการปรับตัวฯ มีทั้งหมด 5 ปัจจัย ดังนี้ 1) ปัจจัยด้านตลาด ที่ส่งผลต่อความสำเร็จของโครงการ ได้แก่ การถ่ายทอดองค์ความรู้ด้านการออกแบบสินค้าโดยคำนึงถึงตลาดเป็นหลัก เนื่องจากโดยปกติกลุ่มผู้ผลิตจะทำการจำหน่ายสินค้าตามรูปแบบเดิมๆ ไม่มีการพัฒนารูปแบบหรือสินค้าให้ตรงตามความต้องการของตลาด ซึ่งการส่งเสริมและพัฒนาโดยการถ่ายทอดองค์ความรู้ ด้านการตลาด ด้านการเพิ่มมูลค่าสินค้า  เพื่อให้กลุ่มผู้ผลิตได้เรียนรู้และเข้าใจหลักการออกแบบโดยคำนึงถึงตลาด เพื่อพัฒนารูปแบบสินค้าให้มีความทันสมัย ส่งผลทางบวกต่อโครงการ เช่น ภายใต้โครงการเสริมสร้างความสามารถในการแข่งขันผู้ประกอบการหัตถกรรมสิ่งทอ (Crafts Textile Estate) ในภาคตะวันออกเฉียงเหนือเพื่อรองรับการเปิดเขตการค้าเสรีอาเซียน มีการถ่ายถอดองค์ความรู้ด้านการออกแบบตามความต้องการของตลาด โดยเน้นอบรมเพื่อเพิ่มทักษะให้กลุ่มผู้ผลิต สามารถนำไปเป็นแนวทางในการพัฒนาต่อยอด สินค้าให้สวยงามตรงตามความต้องการของตลาด โดยดึงแรงบันดาลใจจากศิลปวัฒนธรมของชุมชนที่มีเอกลักษณ์นำมาต่อยอด ส่งผลให้กลุ่มผู้ผลิตมีทักษะทางด้านการออกแบบสินค้า และมียอดจำหน่ายสินค้าที่สูงขึ้น 2) ปัจจัยด้านบุคลากร ที่ส่งผลต่อความสำเร็จของโครงการ ได้แก่ ความรู้ ประสบการณ์ ของผู้เข้าร่วมโครงการที่มีความเข้าใจถึงเหตุผลความจำเป็นที่แท้จริง ในการปรับปรุงและพัฒนาสินค้าเพื่อรองรับผลกระทบจากการเปิดเสรีทางการค้า ผู้นำกลุ่มที่มีความรู้ วิสัยทัศน์ที่กว้างไกล อาจารย์ที่ปรึกษที่มีความรู้ความชำนาญในเรื่องสินค้า และมีความชำนาญในเรื่องการบริหารจัดการโครงการ ซึ่งเหตุผลเหล่านี้จะส่งผลให้โครงการสามารถดำเนินการไปได้อย่างราบรื่น และบรรลุวัตถุประสงค์ตามที่กำหนดไว้ อย่างไรก็ดี อาจารย์ที่ปรึกษาที่มีความเชี่ยวชาญทางด้านเทคนิคสูงเกินไปอาจเป็นอุปสรรคต่อโครงการ เนื่องจาก องค์ความรู้ทางด้านเทคนิคในขั้นสูง อาทิ องค์ความรู้ที่มีวิทยาศาสตร์เข้ามาเกี่ยวข้อง ภายหลังจากโครงการสิ้นสุดลงกลุ่มผู้ผลิตจะไม่สามารถนำองค์ความรู้ที่ได้รับนำไปพัฒนาต่อยอดได้ 3) ปัจจัยด้านความเข้มแข็งของกลุ่ม ที่ส่งผลต่อความสำเร็จของโครงการ ได้แก่ ความสามัคคีภายในกลุ่ม การร่วมมือกันระหว่างคนรุ่นเก่า และคนรุ่นใหม่ภายในกลุ่ม การแบ่งงานกันทำตามความถนัดหรือความสามารถของบุคลากรภายในกลุ่ม อาทิ การจัดตั้งกลุ่มเป็นวิสากิจชุมชน ทำให้ภายในกลุ่มมีการสื่อสารระหว่างกันมากขึ้น เมื่อกลุ่มเข้มแข็งจะช่วยเพิ่มอำนาจการต่อรองทางการค้า ช่วยทำให้ผลผลิตมีเพิ่มขึ้น ส่งผลให้มีผลผลิตจำหน่ายได้ตลอดปี 4) ปัจจัยด้านความร่วมมือ ที่ส่งผลต่อความสำเร็จของโครงการ ได้แก่ การเข้าร่วมมือกันทั้งภาครัฐ และภาคเอกชน รวมถึงหน่วยงานที่เกี่ยวข้องต่างๆ ซึ่งแต่ละหน่วยงานต่างมีความรู้ความชำนาญในเรื่องนั้นๆ การร่วมมือกันทำให้โครงการพัฒนาไปในทางที่ดีจนกระทั่งบรรลุผลสำเร็จ และมีการนำองค์ความรู้ หรือผลผลิตที่ได้จากโครงการนำไปใช้ในวงกว้าง ซึ่งส่งผลให้โครงการยั่งยืนในระยะยาว5) ปัจจัยด้านเทคนิค ที่ส่งผลต่อความสำเร็จของโครงการ ได้แก่ เทนนิคในการบริหารจัดการการฝึกอบรมเพื่อให้กลุ่มเป้าหมายได้รับความรู้มากที่สุด อาทิ การแบ่งการอบรม โดยแยกหัวข้อ พื้นฐาน ระดับกลางและระดับสูง เนื่องจากผู้เข้ารับการอบรมมักมีระดับพื้นฐานความรู้ที่แตกต่างกัน การแบ่ง          การอบรมตามระดับจะทำให้กลุ่มเป้าหมายที่เข้ารับการอบรมได้รับการอบบรมตามระดับความรู้ที่ต้องการฝึกอบรม และตรงตามวัตถุประสงค์ในการนำไปใช้ ทำให้กลุ่มเป้าหมายสามารถนำองค์ความรู้ที่ได้รับไปใช้ปฏิบัติได้จริง